Publication: Magyar Közlöny
Issue: MK-2003-38 (Year: 2003, Number: 38)
Era: 1990-2004
Section: 
Paragraph Index: 6

„28. § (1) A közvetlen felsõbb szakszervezeti szerv elõzetes egyetértése szükséges a választott szakszervezeti tisztséget betöltõ munkavállaló kirendeléséhez, a tizenöt munkanapot elérõ kiküldetéséhez, a 150. § (1) bekezdésén alapuló más munkáltatónál történõ foglalkoztatásához, az átirányításához, ha ez a munkavállaló más munkahelyre való beosztásával jár, továbbá munkaviszonyának a munkáltató által rendes felmondással történõ megszüntetéséhez. Az ilyen tisztségviselõvel szemben alkalmazandó rendkívüli felmondás elõtt elõzetesen ki kell kérni a megfelelõ szakszervezeti szerv véleményét, illetve a 109. § szerinti jogkövetkezmény alkalmazásáról, valamint a változó munkahelyre alkalmazott tisztségviselõ más munkahelyre való beosztásáról a megfelelõ szakszervezeti szervet elõzetesen értesíteni kell.” * A törvényt az Országgyûlés a 2003. március 31-i ülésnapján fogadta el.

Source: https://magyarkozlony.hu/hivatalos-lapok/b3740be987da618109a1f6f1c0be4e7b6a31777e/dokumentumok/ccf85fc7fc46a427ddfec7df352b1cabba479b84/letoltes